pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. ยืนยัน ตม.เข้มงวดเฝ้าระวัง กรณีต่างชาติหลบหนีเข้าไทยผ่านช่องทางธรรมชาติบริเวณชายแดน ขอประชาชนในพื้นที่ร่วมมือ อสม.-เจ้าหน้าที่ เฝ้าระวังไม่ให้มีการลักลอบเข้าประเทศ
วันจันทร์ที่ 13 กรกฎาคม 2563
โฆษก ศบค. ยืนยัน ตม.เข้มงวดเฝ้าระวัง กรณีต่างชาติหลบหนีเข้าไทยผ่านช่องทางธรรมชาติบริเวณชายแดน ขอประชาชนในพื้นที่ร่วมมือ อสม.-เจ้าหน้าที่ เฝ้าระวังไม่ให้มีการลักลอบเข้าประเทศ
โฆษก ศบค. ยืนยัน ตม.เข้มงวดเฝ้าระวัง กรณีต่างชาติหลบหนีเข้าไทยผ่านช่องทางธรรมชาติบริเวณชายแดน ขอประชาชนในพื้นที่ร่วมมือ อสม.-เจ้าหน้าที่ เฝ้าระวังไม่ให้มีการลักลอบเข้าประเทศ
วันนี้ (13 ก.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงกรณีกลุ่มนักธุรกิจชาวปากีสถานจํานวน 27 ราย เดินทางเข้าสู่ประเทศไทย โดยทั้งหมดมีเอกสารรับรองการเดินทางครบถ้วน และผ่านการตรวจคัดกรองหาเชื้อไวรัสโควิด-19 ก่อนเดินทางขึ้นเครื่องบิน แต่ยังมีนักธุรกิจอีก 8 ราย ที่ขาดเอกสารจากการประสานงานระหว่างหน่วยงานภายในประเทศไทย อย่างไรก็ตาม โฆษก ศบค. ยืนยันว่าไม่ใช่การลักลอบหรือหลบหนีเข้าประเทศ แต่เป็นเพียงความล่าช้าของชุดข้อมูลและการประสานงาน
สําหรับกรณีชาวต่างชาติที่หลบหนีเข้าสู่ประเทศไทยผ่านช่องทางธรรมชาติบริเวณชายแดน โดยสํานักงานตรวจคนเข้าเมืองได้เข้มงวดในการเฝ้าระวัง หากพบผู้ป่วยติดเชื้อไวรัสโควิด-19 จากการตรวจคัดกรองจะมีการกักกันตัวและผลักดันออกไป พร้อมมีการสนธิกําลังระหว่างตํารวจและทหารในการปฏิบัติหน้าที่ เพื่อกีดกันไม่ให้มีการลักลอบเข้าประเทศ ทั้งนี้ โฆษก ศบค. กล่าวว่าจํานวนตัวเลขผู้ที่ลักลอบเข้ามาจํานวนหลักพันนั้นเป็นตัวเลขสะสมของหลายเดือน ผู้ที่ลักลอบเข้ามาอยู่ในเมืองเป็นระยะเวลานานแล้วจะอยู่ในสถานที่กักกันส่วนกลาง โดยสํานักงานตรวจคนเข้าเมืองได้ทํางานร่วมกับกรมควบคุมโรคในการตรวจหาเชื้ออย่างรอบคอบ เพื่อให้แน่ใจว่าจะไม่เป็นแหล่งเพาะเชื้อระหว่างที่รอการเดินทางกลับประเทศ โอกาสนี้ โฆษก ศบค. กล่าวขอให้ประชาชนทุกคนร่วมกับอาสาสมัครสาธารณสุขประจําหมู่บ้านและเจ้าหน้าที่ ที่อยู่ในพื้นที่ใกล้เขตชายแดนช่วยกันเป็นหูเป็นตาไม่ให้มีการลักลอบเข้าประเทศผ่านช่องทางธรรมชาติ
นอกจากนี้ โฆษก ศบค. ได้ชี้แจงเพิ่มเติมกรณีผู้ป่วยติดเชื้อโควิด-19 ซึ่งเดินทางมากับคณะทูตที่ได้รับการยกเว้นตามกฎหมาย ซึ่งจากกรณีดังกล่าวได้มีการกําหนดให้บุคคลได้รับการพํานักกักกันภายใต้การควบคุมดูแลของสถานทูตที่เป็นหน่วยงานต้นสังกัด อย่างไรก็ตามการใช้คอนโดเป็นสถานที่กักกันจะต้องมีการกําหนดมาตรการที่เข้มงวดขึ้นเพิ่มเติม ทั้งนี้ ได้มอบให้กระทรวงการต่างประเทศทําความเข้าใจกับสถานทูตเพื่อขอความร่วมมือให้การดําเนินการดังกล่าวเกิดความเรียบร้อย
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดเกษตรฯส่งมอบกำลังใจและความแข็งแรง ด้วยผลิตภัณฑ์นมสดยู.เอส.ที ไทย – เดนมาร์ค แก่เจ้าหน้าที่ผู้ปฏิบัติงานในสังกัด
วันพฤหัสบดีที่ 14 พฤษภาคม 2563
ปลัดเกษตรฯส่งมอบกําลังใจและความแข็งแรง ด้วยผลิตภัณฑ์นมสดยู.เอส.ที ไทย – เดนมาร์ค แก่เจ้าหน้าที่ผู้ปฏิบัติงานในสังกัด
ปลัดเกษตรฯส่งมอบกําลังใจและความแข็งแรง ด้วยผลิตภัณฑ์นมสดยู.เอส.ที ไทย – เดนมาร์ค ในโครงการ “สายใยนมไทย – เดนมาร์ค ส่งกําลังใจสู้ภัยโควิด-19” แก่เจ้าหน้าที่ผู้ปฏิบัติงานในสังกัด
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังเป็นประธานมอบผลิตภัณฑ์นมสดยู.เอส.ที ไทย – เดนมาร์ค ในโครงการ “สายใยนมไทย – เดนมาร์ค ส่งกําลังใจสู้ภัยโควิด-19” ให้กับหน่วยงานสังกัดสํานักงานปลัดกระทรวงเกษตรและสหกรณ์ โดยผู้อํานวยการสํานัก/กอง/ศูนย์ เป็นผู้รับมอบ ณ กระทรวงเกษตรและสหกรณ์ ว่า จากที่องค์การส่งเสริมกิจการโคนมแห่งประเทศไทย (อ.ส.ค.) ได้จัดทําโครงการดังกล่าว เพื่อมอบผลิตภัณฑ์นมแก่เจ้าหน้าที่ทุกหน่วยงานที่เกี่ยวข้องจํานวน 21 หน่วยงานในสังกัดกระทรวงเกษตรฯ โดยในวันที่ 21 เมษายน 2563 ที่ผ่านมา รัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) และรัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) ได้เป็นผู้แทนรับมอบผลิตภัณฑ์นมสดยู.เอช.ที.ไทย – เดนมาร์ค ไปแล้วนั้น
“ในวันนี้จึงได้ทําการแจกจ่ายผลิตภัณฑ์นมแก่ผู้อํานวยการสํานัก/กอง/ศูนย์ เพื่อนําไปแจกจ่ายให้กับเจ้าหน้าที่ผู้ปฏิบัติงาน รวมถึงเป็นการส่งมอบกําลังใจและสุขภาพที่แข็งแรงผ่านผลิตภัณฑ์นมไทย-เดนมาร์ค สัญลักษณ์ตราวัวแดงซึ่งผลิตด้วยน้ํานมโคสดแท้ 100% ไม่ผสมนมผง ภายใต้โครงการ “สายใยนมไทย-เดนมาร์ค ส่งกําลังใจสู้ภัยโควิด-19” นายอนันต์ กล่าว
รัฐบาลไทย-ข่าวทำเนียบรัฐบาล-วราวุธ! เยี่ยมชมการฉีดพ่นน้ำยาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่ [กระทรวงทรัพยากรธรรมชาติและสิ่งแวดล้อม]
วันศุกร์ที่ 27 มีนาคม 2563
วราวุธ! เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่ [กระทรวงทรัพยากรธรรมชาติและสิ่งแวดล้อม]
วราวุธ! เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่
วราวุธ! เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่
เช้าวันนี้ (27 มีนาคม 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ เดินทางไปยังจังหวัดเชียงใหม่ เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush Car ณ บริเวณถนนหน้าอาคารผู้โดยสารท่าอากาศยานเชียงใหม่​ เพื่อชําระล้างและป้องกันการระบาดของเชื้อไวรัสโควิด-19 ตามมาตรการของรัฐบาล ที่ประกาศให้แต่ละจังหวัดคุมเข้มและป้องกันการแพร่ระบาดของเชื้อไวรัส และเพื่อสร้างความมั่นใจให้กับประชาชน โดยจังหวัดเชียงใหม่จะดําเนินการทําความสะอาดและฉีดพ่นน้ําฆ่าเชื้อตามพื้นที่สาธารณะต่างๆ ของจังหวัดเชียงใหม่อย่างต่อเนื่อง
ภาพ: ประชาสัมพันธ์จังหวัดเชียงใหม่
รัฐบาลไทย-ข่าวทำเนียบรัฐบาล-ขสมก. ชี้แจงการยกเลิกเครื่องเก็บค่าโดยสารบนรถโดยสาร ขสมก.
วันจันทร์ที่ 18 ธันวาคม 2560
ขสมก. ชี้แจงการยกเลิกเครื่องเก็บค่าโดยสารบนรถโดยสาร ขสมก.
องค์การขนส่งมวลชนกรุงเทพชี้แจง การยกเลิกเครื่องเก็บค่าโดยสารบนรถโดยสาร ขสมก.
วันที่ 15 ธันวาคม 2560 นายประยูร ช่วยแก้ว รองผู้อํานวยการฝ่ายการเดินรถองค์การ รักษาการในตําแหน่ง ผู้อํานวยการองค์การขนส่งมวลชนกรุงเทพ ชี้แจงการยกเลิกเครื่องเก็บค่าโดยสารบนรถโดยสาร ขสมก. ตามที่นายสามารถ ราชพลสิทธิ์ อดีต ส.ส.พรรคประชาธิปัตย์ ระบุถึงกรณีที่องค์การขนส่งมวลชนกรุงเทพ (ขสมก.) ให้เอกชนติดตั้งเครื่องเก็บค่าโดยสาร (Cash Box) และเครื่องอ่านบัตรโดยสารอิเล็กทรอนิกส์ (E-Ticket) บนรถโดยสาร หลังจากติดตั้งไปแล้ว 800 คัน จากจํานวนทั้งหมด 2,600 คัน ซึ่ง ขสมก. จะต้องจ่ายค่าเช่าระยะเวลา 5 ปี เป็นเงิน 1,665 ล้านบาท หรือคิดเป็นค่าเช่าคันละประมาณ 640,000 บาท โดยมีรายละเอียด ดังนี้ 1. การยกเลิกเครื่องเก็บค่าโดยสาร เนื่องจากมีปัญหาทางด้านเทคนิค ทําให้ต้องเสียเวลาในการหยอดเหรียญและรับเงินทอนในชั่วโมงเร่งด่วน โดยก่อนติดตั้งเครื่องเก็บค่าโดยสาร เหตุใด ขสมก.จึงไม่ศึกษาความเป็นไปได้ในการนํามาใช้ใน กทม. ซึ่งมีผู้โดยสารเป็นจํานวนมาก อีกทั้งในปัจจุบันหลายประเทศยกเลิกการใช้เครื่องเก็บค่าโดยสารไปแล้ว โดยเปลี่ยนมาใช้เครื่องอ่านบัตรโดยสารอิเล็กทรอนิกส์แทน 2. ขสมก. ขาดความรอบคอบในการวางแผนจัดซื้อรถโดยสารใหม่ ทําให้ต้องเสียค่าเช่าติดตั้งเครื่องเก็บค่าโดยสารและเครื่องอ่านบัตรโดยสารอิเล็กทรอนิกส์ให้เอกชนถึง 1,665 ล้านบาท ซึ่งเงินจํานวนดังกล่าวสามารถจัดซื้อรถโดยสารเอ็นจีวีได้ถึง 456 คัน
ขสมก. ขอชี้แจงว่า การที่ ขสมก.มีนโยบายติดตั้งเครื่องเก็บค่าโดยสาร (Cash box) บนรถโดยสารประจําทาง เพื่อรองรับการใช้บริการของประชาชน ที่ไม่ได้ถือ “บัตรสวัสดิการแห่งรัฐ” หรือ “บัตรแมงมุม” และประชาชนที่ไม่ได้ใช้บริการรถโดยสารอย่างต่อเนื่อง ประกอบกับเพื่อรองรับการใช้บริการของนักท่องเที่ยวชาวต่างชาติที่เดินทางมาท่องเที่ยวในประเทศไทย และใช้บริการรถโดยสารของ ขสมก.เป็นครั้งคราว ซึ่งไม่สะดวกที่จะใช้บัตรโดยสารอิเล็กทรอนิกส์ (E-Ticket) อย่างไรก็ตาม ขสมก. คาดว่าเมื่อดําเนินโครงการตามสัญญาเช่าระบบบัตรโดยสารอิเล็กทรอนิกส์ (E-Ticket) ครบ 5 ปี จะทําการยกเลิกการติดตั้งเครื่องเก็บค่าโดยสาร (Cash box) ทั้งหมด คงเหลือแต่เครื่องอ่านบัตรโดยสารอิเล็กทรอนิกส์ (E-Ticket) เพียงอย่างเดียว ซึ่งเป็นไปตามแผนฟื้นฟูกิจการองค์การ ในส่วนของการลดจํานวนพนักงานประจําสํานักงานที่ปฏิบัติหน้าที่ด้านการเงิน (พนักงานนับเหรียญ/รวบรวมเหรียญ)
--------------------------------------
รัฐบาลไทย-ข่าวทำเนียบรัฐบาล-อนุทิน เปิดมหกรรมอารยสถาปัตย์และนวัตกรรมสุขภาพเพื่อคนทั้งมวล
วันอาทิตย์ที่ 1 ธันวาคม 2562
อนุทิน เปิดมหกรรมอารยสถาปัตย์และนวัตกรรมสุขภาพเพื่อคนทั้งมวล
รองนายกรัฐมนตรีและรัฐมนตรีว่าการกระทรวงสาธารณสุข เปิดมหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 4 : Thailand Friendly Design Expo 2019 ลดความเหลื่อมล้ําทางสังคม สร้างความเป็นธรรมการเข้าถึงบริการของรัฐอย่างเท่าเทียม โดยไม่ทิ้งใครไว้ข้าง
รองนายกรัฐมนตรีและรัฐมนตรีว่าการกระทรวงสาธารณสุข เปิดมหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 4 : Thailand Friendly Design Expo 2019 ลดความเหลื่อมล้ําทางสังคม สร้างความเป็นธรรมการเข้าถึงบริการของรัฐอย่างเท่าเทียม โดยไม่ทิ้งใครไว้ข้างหลัง ส่งเสริม “สิทธิคนพิการให้เป็นจริง”
วันนี้ (1 ธันวาคม 2562) ที่อิมแพค เมืองทองธานี จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในการเปิดมหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 4 : Thailand Friendly Design Expo 2019 และให้สัมภาษณ์ว่า ปัจจุบันประเทศไทยก้าวเข้าสู่สังคมผู้สูงอายุ อีกทั้งมีผู้พิการกว่า 2 ล้านคน การออกแบบและการจัดทําสิ่งอํานวยความสะดวกต่างๆ สําหรับคนพิการให้ได้รับความสะดวก ปลอดภัย สามารถใช้ประโยชน์ได้ด้วยหลักการออกแบบที่เป็นสากล และเป็นมิตรกับคนทั้งปวงนั้นมีความสําคัญและจําเป็นอย่างมากในสังคม ตอบสนองนโยบายรัฐบาลในการลดความเหลื่อมล้ํา การส่งเสริมสิทธิเสมอภาค และบูรณาการความร่วมมือในการเสริมสร้างโอกาสในการพัฒนาศักยภาพและบทบาทของคนพิการให้เด่นชัดในสังคม ให้หลุดพ้นจากความเป็น “คนด้อยโอกาส” มาเป็น “คนได้โอกาส” เพื่อการเปลี่ยนภาระให้กลายเป็นพลัง ร่วมกันสร้างสรรค์สังคมและประเทศชาติ ตามแนวทางการพัฒนาอย่างยั่งยืน โดยไม่ทิ้งใครไว้ข้างหลัง
นายอนุทินกล่าวต่อว่า กระทรวงสาธารณสุข ได้ให้โรงพยาบาลในสังกัดปรับปรุงอาคารที่ออกแบบให้อํานวยความสะดวกแก่ผู้สูงอายุและผู้พิการ เช่น มีทางลาดเข้าสู่อาคาร มีโถงทางเดินที่กว้างและมีราวจับ มีลิฟท์ บันได และห้องสุขาสําหรับผู้พิการ รวมทั้งได้จัดทําแบบก่อสร้างต้นแบบสถานบริการสุขภาพผู้สูงอายุตามแนวทางเกณฑ์อาคารเขียว” เพื่อให้สถานพยาบาลภาครัฐและเอกชนนําไปเป็นตัวแบบ (Model) ในการพัฒนาออกแบบอาคารสถานบริการสุขภาพเพื่อรองรับสังคมผู้สูงอายุ สําหรับโรงพยาบาลศูนย์ โรงพยาบาลทั่วไป รองรับผู้ป่วยผู้สูงอายุได้ถึง 350 คน/วัน มีแผนกสําหรับโรคที่เกี่ยวกับผู้สูงอายุโดยเฉพาะ เช่น แผนกอายุรกรรม ศัลยกรรมเวชศาสตร์ผู้สูงอายุ ศัลยกรรมกระดูกและข้อ กายภาพบําบัดและกายอุปกรณ์ และเป็นอาคารประหยัดพลังงาน เป็นมิตรต่อสิ่งแวดล้อมและเป็นมิตรกับผู้ใช้งาน
ทังนี้ มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 4 มูลนิธิอารยสถาปัตย์เพื่อคนทั้งมวลได้บูรณาการความร่วมมือกับหน่วยงานต่างๆ เช่น การท่องเที่ยวแห่งประเทศไทย กระทรวงสาธารณสุข และหน่วยงานที่เกี่ยวข้อง เพื่อส่งเสริมให้เกิดการพัฒนาศักยภาพและบทบาทของผู้พิการ สร้างแรงบันดาลใจให้ทุกภาคส่วนได้ตระหนักถึงความสําคัญในการออกแบบและจัดทําสิ่งอํานวยความสะดวกสําหรับคนทุกเพศ ทุกวัย และทุกสภาพร่างกาย โดยกระทรวงสาธารณสุข ได้ร่วมออกบู๊ทนิทรรศการ “Toilet For All – Leaving no one behind” เพื่อให้คนไทยทุกคนเข้าถึงส้วมที่ปลอดภัย มุ่งเน้นแนวคิดออกแบบที่ทุกคนสามารถเข้าถึงและใช้ประโยชน์ได้ (Universal Design) และจัดบริการสุขภาพ ตรวจวัดสายตา และฉีดวัคซีนป้องกันโรคไข้หวัดใหญ่ ฟรี ตั้งแต่เวลา 10.00 – 18.00 น. ที่ฮอล 6 อิมแพค เมืองทองธานี
************************************** 1 ธันวาคม 2562
รัฐบาลไทย-ข่าวทำเนียบรัฐบาล-“อุตตม” เผย ลาซาด้าพร้อมปักหมุดลงทุนในไทยปลายปีนี้เชื่อสามารถเปิดให้บริการ e-commerce park ได้ ต้นปี 62
วันอังคารที่ 30 พฤษภาคม 2560
“อุตตม” เผย ลาซาด้าพร้อมปักหมุดลงทุนในไทยปลายปีนี้เชื่อสามารถเปิดให้บริการ e-commerce park ได้ ต้นปี 62
“อุตตม” เผย ลาซาด้าพร้อมปักหมุดลงทุนในไทยปลายปีนี้เชื่อสามารถเปิดให้บริการ e-commerce park ได้ ต้นปี 62
นายอุตตม สาวนายน รัฐมนตรีว่าการกระทรวงอุตสาหกรรม เปิดเผยภายหลังการเข้าพบของคณะผู้บริหารบริษัท ลาซาด้า (ประเทศไทย) ว่า เป็นการเข้ามารายงานความก้าวหน้าของการเตรียมเข้ามาลงทุนในโครงการพัฒนาระเบียงเศรษฐกิจพิเศษภาคตะวันออก หรือ อีอีซี ซึ่งขณะนี้มีการดําเนินการไปตามแผนที่วางไว้ โดยคาดว่าในปลายปี 2560 จะมีความชัดเจนมากขึ้นในส่วน e-commerce park ที่ทางลาซาด้าจะได้เข้ามาลงทุน ซึ่งหากเป็นไปตามแผนการที่วางไว้จะแล้วเสร็จและเปิดใช้งานได้ในช่วงปี 2562
รัฐมนตรีว่าการกระทรวงอุตสาหกรรม กล่าวอีกว่า ทางลาซาด้าได้รายงานถึงการเข้าหารือกับทางกรมศุลกากรในเรื่องของมาตรการทางภาษีที่จะให้เป็นไปตามขั้นตอนของกฎหมาย เนื่องจากในเรื่องของe-commerce มีกจะเกิดปัญหาในด้านนี้บ่อยครั้ง จึงต้องมีการเตรียมความพร้อมรองรับ นอกจากนี้ ทาง บริษัท Alibaba ซึ่งเป็นบริษัทที่เข้าควบรวมกับทางบริษัท ลาซาด้า (ประเทศไทย) ได้เสนอที่จะช่วยพัฒนาขีดความสามารถของSMEs ไทย ในด้าน e-commerce โดยไม่จํากัด platform ว่าต้องเป็นรูปแบบเดียวกับ Alibaba และเป็นการช่วยพัฒนาที่ไม่ต้องเสียค่าใช้จ่ายใดๆ ซึ่งที่ผ่านมาได้เคยทําในลักษระนี้มาแล้วกับกระทรวงพาณิชย์ สภาหอการค้าแห่งประเทศไทย และกระทรวงอุตสาหกรรม
รัฐบาลไทย-ข่าวทำเนียบรัฐบาล-การประชุมคณะกรรมการจัดการเรื่องราวร้องทุกข์ประจำกระทรวงยุติธรรม
วันพฤหัสบดีที่ 16 มีนาคม 2560
การประชุมคณะกรรมการจัดการเรื่องราวร้องทุกข์ประจํากระทรวงยุติธรรม
พันตํารวจเอกดุษฎี อารยวุฒิ รองปลัดกระทรวงยุติธรรม เป็นประธานในการประชุมคณะกรรมการจัดการเรื่องราวร้องทุกข์ประจํากระทรวงยุติธรรม
เมื่อวันพฤหัสบดีที่ ๑๖ มีนาคม ๒๕๖๐ เวลา ๑๐.๓๐ น.
พันตํารวจเอกดุษฎี อารยวุฒิ รองปลัดกระทรวงยุติธรรม
เป็นประธานในการประชุมคณะกรรมการจัดการเรื่องราวร้องทุกข์ประจํากระทรวงยุติธรรม
ณ ห้องรับรองกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-"ยุติธรรม" กำหนดแนวทางการจัดการเรื่องราวร้องทุกข์  พร้อมทั้งพิจารณาการให้ความช่วยเหลือประชาชน
วันพุธที่ 4 กรกฎาคม 2561
"ยุติธรรม" กําหนดแนวทางการจัดการเรื่องราวร้องทุกข์  พร้อมทั้งพิจารณาการให้ความช่วยเหลือประชาชน
กระทรวงยุติธรรม กําหนดแนวทางการจัดการเรื่องราวร้องทุกข์ พร้อมทั้งพิจารณาการให้ความช่วยเหลือประชาชน
ในวันพุธที่ ๔ กรกฎาคม ๒๕๖๑ เวลา ๑๔.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการจัดการเรื่องราวร้องทุกข์ ประจํากระทรวงยุติธรรม ครั้งที่ ๕/๒๕๖๑
โดยมีคณะกรรมการผู้ทรงคุณวุฒิ ผู้แทนหัวหน้าส่วนราชการและเจ้าหน้าที่ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
เพื่อติดตามผลการดําเนินงานของหน่วยงานที่เกี่ยวข้องตามมติที่ประชุมคณะกรรมการ
จัดการเรื่องราวร้องทุกข์ฯ รวมทั้งพิจารณาแนวทางการจัดการเรื่องราวร้องทุกข์ของกระทรวงยุติธรรม
และพิจารณาเรื่องร้องทุกข์ของส่วนราชการในสังกัดกระทรวงยุติธรรม จํานวน ๔ เรื่อง
ทั้งนี้ ที่ประชุมรับทราบแนวทางการจัดการเรื่องราวร้องทุกข์ของกระทรวงยุติธรรม ดังนี้
๑. เมื่อได้รับเรื่องราวร้องทุกข์ให้หน่วยงานพิจารณาว่าเรื่องร้องทุกข์นั้นอยู่ในอํานาจหน้าที่
ของหน่วยงานหรือส่วนราชการในสังกัดกระทรวงยุติธรรมหรือไม่ ถ้าอยู่ในอํานาจหน้าที่ให้มีการดําเนินการต่อไป
๒. หากเป็นเรื่องร้องทุกข์ที่ไม่ได้อยู่ในอํานาจหน้าที่ของหน่วยงานหรือส่วนราชการในสังกัดกระทรวงยุติธรรม
ให้ส่งต่อไปยังหน่วยงานที่มีอํานาจหน้าที่ตามระเบียบสํานักนายกรัฐมนตรีว่าด้วยการจัดการเรื่องราวร้องทุกข์
พ.ศ. ๒๕๕๒ ข้อ ๒๘
๓. หากเป็นกรณีเรื่องร้องทุกข์ที่ไม่ได้อยู่ในอํานาจหน้าที่หรือบทบาทหน้าที่ของหน่วยงานหรือส่วนราชการ
ในสังกัดกระทรวงยุติธรรม แต่ เป็นนโยบายหรือข้อสั่งการของผู้บริหารกระทรวงยุติธรรม ให้ดําเนินการ ดังนี้
๓.๑ ให้ดําเนินการตามนโยบายหรือข้อสั่งการทันที หรือ
๓.๒ นําเรื่องดังกล่าวเข้าที่ประชุมคณะกรรมการการจัดการเรื่องราวร้องทุกข์ประจํากระทรวงยุติธรรม เพื่อพิจารณา
๔. หากเป็นกรณีเรื่องร้องทุกข์ที่มีความซับซ้อนและต้องมีการบูรณาการหลายหน่วยงาน
จะต้องนําเรื่องดังกล่าวเข้าที่ประชุมคณะกรรมการการจัดการเรื่องราวร้องทุกข์ประจํากระทรวงยุติธรรม เพื่อพิจารณา
๕. ให้มีระบบติดตามและประเมินผล เพื่อนําไปใช้ในการติดตามความก้าวหน้าผลการดําเนินงาน ปัญหาอุปสรรค
และการวัดผลสําเร็จของระบบการจัดการเรื่องราวร้องทุกข์ของกระทรวงยุติธรรม
รัฐบาลไทย-ข่าวทำเนียบรัฐบาล-บริษัท การบินไทย จำกัด (มหาชน) ร่วมอนุรักษ์และสืบสานเทศกาลสงกรานต์ 2561
วันพุธที่ 11 เมษายน 2561
บริษัท การบินไทย จํากัด (มหาชน) ร่วมอนุรักษ์และสืบสานเทศกาลสงกรานต์ 2561
บริษัท การบินไทย จํากัด (มหาชน) (บกท.) กระทรวงคมนาคม ร่วมอนุรักษ์และสืบสานเทศกาลสงกรานต์ 2561 และเพื่อสนับสนุนนโยบายของรัฐบาลที่มุ่งเน้นการเสริมสร้างเอกลักษณ์และความภาคภูมิใจในความเป็นไทย
โดยให้พนักงานต้อนรับบนเครื่องบินหญิงแต่งกายด้วยชุดไทยสมัยรัชกาลที่ 5 เพื่อเผยแพร่ความสวยงามของการแต่งกายชุดไทยให้ชาวต่างชาติได้รู้จักและชื่นชมวัฒนธรรมไทย ตั้งแต่บัดนี้จนถึงวันที่ 30 เมษายน 2561
นางอุษณีย์ แสงสิงแก้ว รักษาการกรรมการผู้อํานวยการใหญ่ บกท. กล่าวว่า บกท. ร่วมอนุรักษ์และสืบสานประเพณีไทยในช่วงเทศกาลสงกรานต์ และเพื่อสนับสนุนนโยบายของรัฐบาลที่มุ่งเน้นการเสริมสร้างเอกลักษณ์และความภาคภูมิใจในความเป็นไทย โดยให้พนักงานต้อนรับบนเครื่องบินและพนักงานฝ่ายบริการลูกค้าภาคพื้น สวมชุดผ้าไหมไทยและเสื้อเชิ้ตลายดอกในช่วงเทศกาลสงกรานต์ และเชิญชวนให้พนักงานแต่งกายด้วยชุดผ้าไหมหรือผ้าไทยทุกวันอังคาร รวมทั้งได้จัดงาน “ย้อนรอยวันวาน สืบสานความเป็นไทย” กระตุ้นให้พนักงานแต่งกายด้วยชุดไทยย้อนยุคหรือชุดผ้าไทย มีส่วนร่วมในการใช้ผ้าไทยอย่างแพร่หลายในชีวิตประจําวัน
ส่วนของการต้อนรับเทศกาลสงกรานต์ ปี 2561 บกท. ได้ให้พนักงานต้อนรับบนเครื่องบินหญิง เที่ยวบินละ 1 คน แต่งกายด้วยชุดไทยสมัยรัชกาลที่ 5 สวมเสื้อลูกไม้และโจงกระเบน เพื่อเผยแพร่ความสวยงามของการแต่งกายชุดไทยให้ชาวต่างชาติได้รู้จักและชื่นชมวัฒนธรรมไทย ตั้งแต่บัดนี้จนถึงวันที่ 30 เมษายน 2561 ทั้งในเส้นทางบินภายในประเทศและเส้นทางบินระหว่างประเทศ ประกอบด้วย เส้นทางบินไป - กลับ จากกรุงเทพฯ สู่เมืองต่าง ๆ ได้แก่ สิงคโปร์ ฮ่องกง ไทเป ฮานอย โฮจิมินห์ เวียงจันทน์ พนมเปญ และย่างกุ้ง
ส่วนฝ่ายบริการลูกค้าภาคพื้นท่าอากาศยานสุวรรณภูมิ บกท. ได้ร่วมจัดกิจกรรมสรงน้ําพระและรดน้ําดําหัว พร้อมตกแต่งสถานที่บริเวณเคาน์เตอร์เช็คอินด้วยตุงล้านนา ภายในห้องรับรองพิเศษชั้นหนึ่งและชั้นธุรกิจจะตกแต่งด้วยชุดพานแป้งร่ําน้ําอบ และอัญเชิญพระพุทธรูปมาประดิษฐานบริเวณทางเข้า Premium Check-in Row A อาคารผู้โดยสารขาออก ชั้น 4 ประตู 1 และบริเวณห้องรับรองพิเศษ Concorse D เพื่อให้ผู้โดยสารได้ร่วมสรงน้ําพระเพื่อความเป็นสิริมงคลในวันขึ้นปีใหม่ไทย รวมทั้งจัดขนมหวานจานพิเศษบริการผู้โดยสาร ระหว่างวันที่ 12 - 14 เมษายน 2561 โดยห้องรับรองพิเศษผู้โดยสารชั้นธุรกิจให้บริการทองหยิบ ลูกชุบ ข้าวเหนียวสังขยา ขนมมัน และวุ้นสามสี ส่วนห้องรับรองพิเศษผู้โดยสารชั้นหนึ่งให้บริการข้าวแช่ ข้าวเหนียวมะม่วง และลูกชุบ
ผู้โดยสารสามารถตรวจสอบรายละเอียดตารางบิน พร้อมทั้งสํารองที่นั่งและออกบัตรโดยสารได้ที่ www.thaiairways.com หรือสํานักงานขายและตัวแทนจําหน่ายทั่วประเทศ หรือ THAI Contact Center โทร. 0 2356 1111 ตลอด 24 ชั่วโมง
รัฐบาลไทย-ข่าวทำเนียบรัฐบาล-สุดปลื้ม! ไอแบงก์ติดท็อป 5 ในหน่วยงานรัฐวิสาหกิจ 54 แห่ง ผลการประเมินคุณธรรมและความโปร่งใส-ITA ประจำปี 2561
วันพฤหัสบดีที่ 18 ตุลาคม 2561
สุดปลื้ม! ไอแบงก์ติดท็อป 5 ในหน่วยงานรัฐวิสาหกิจ 54 แห่ง ผลการประเมินคุณธรรมและความโปร่งใส-ITA ประจําปี 2561
สํานักงาน ป.ป.ช. ได้ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ โดยปี 2561 พบว่าธนาคารอิสลามแห่งประเทศไทย (ไอแบงก์) ได้คะแนนสูงถึง 93.24 ซึ่งสูงสุดในรอบ 5 ปีที่ผ่านมา
นายพรเลิศ ลัธธนันท์ ประธานกรรมการธนาคารอิสลามแห่งประเทศไทย (ไอแบงก์) เปิดเผยว่า เมื่อวันที่ 16 ตุลาคม ที่ผ่านมา สํานักงานป.ป.ช. ได้ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment:ITA) ประจําปีงบประมาณ พ.ศ.2561 อย่างเป็นทางการแล้ว โดยในปี 2561 หน่วยงานภาครัฐที่เข้าร่วมการประเมิน รวมทั้งสิ้น 426 หน่วยงาน เป็นหน่วยงานรัฐวิสาหกิจจํานวน 54 หน่วยงาน
โดยปี 2561 พบว่าธนาคารอิสลามแห่งประเทศไทย (ไอแบงก์) ได้คะแนนสูงถึง 93.24 ซึ่งสูงสุดในรอบ 5 ปีที่ผ่านมา ตั้งแต่ปี 2557 ธนาคารไม่เคยได้รับผลประเมินถึง 80 แม้แต่ครั้งเดียว ปีนี้นอกจากคะแนนที่สูงขึ้นอย่างเห็นได้ชัดเจนแล้ว เมื่อเปรียบเทียบกับสถาบันการเงินของรัฐทั้ง 9 แห่ง ไอแบงก์อยู่อันดับที่ 4 ขยับขึ้นจากอันดับสุดท้ายในปีที่ผ่านมา ส่วนในหน่วยงานรัฐวิสาหกิจทั้ง 54 แห่ง ปีนี้ไอแบงก์จัดอยู่อันดับที่ 5 ก้าวจากรองอันดับสุดท้ายในปีที่ผ่านมา และภายในหน่วยงานภาครัฐทั้ง 426 แห่ง ไอแบงก์จัดอยู่ในอันดับที่ 13 ไต่จากอันดับที่ 407 ของหน่วยงานภาครัฐทั้ง 422 แห่งในปีที่ผ่านมา
ต้องยอมรับว่าพวกเราทํางานหนักมาก เพื่อยกระดับไอแบงก์ ในด้านคุณธรรมและความโปร่งใสในการดําเนินงาน ตั้งแต่การบริหารงานของผู้บริหารและการปฏิบัติงานของเจ้าหน้าที่ภายในหน่วยงาน ตลอดจนประเมิน ระบบงาน โดยเฉพาะกระบวนการเปิดเผยข้อมูล กระบวนการจัดซื้อจัดจ้างที่มีความโปร่งใส รวมถึงขั้นตอนและกระบวนการการปฏิบัติงานและการให้บริการที่มีมาตรฐานและความเป็นธรรม ไม่เลือกปฏิบัติ ตลอดจนมีลักษณะที่ดีตามหลักธรรมาภิบาล รวมไปจนถึงการประเมิน “วัฒนธรรม” ในหน่วยงานที่มุ่งเน้นการสร้างเสริมวัฒนธรรมและค่านิยมสุจริต และประเมินแนวทางในการป้องกันการทุจริตและการป้องกันการปฏิบัติงานที่อาจจะก่อให้เกิดผลประโยชน์ทับซ้อน ตลอดจนประเมินผลการปฏิบัติงานในภาพรวมที่สะท้อนได้จากการรับรู้ของผู้มีส่วนได้ส่วนเสียภายในและผู้มีส่วนได้ส่วนเสียภายนอก
ไอแบงก์ ประกาศเจตจํานงอย่างเป็นทางการไปแล้วถึงการต่อต้านการทุจริตทุกรูปแบบ เราต้องการสร้างวัฒนธรรมองค์กรแห่งความโปร่งใสมีคุณธรรม ยึดมั่นนโยบาย “ไอแบงก์ ปลอดทุจริต 100%” จากผลคะแนนดังกล่าว ถึงจะไม่ได้เป็นสิ่งบ่งชี้ถึงการทุจริต หรือการกระทําผิดของไอแบงก์ก็ตาม แต่ถือเป็นสิ่งสะท้อนให้เห็นว่าเราได้มีการปรับปรุง พัฒนา และสามารถยกระดับสู่การมีคุณธรรม ความโปร่งใส และการมีธรรมาภิบาลที่ดี นายพรเลิศ กล่าวทิ้งท้าย
รัฐบาลไทย-ข่าวทำเนียบรัฐบาล-‘ปลัดพาณิชย์’ ถกเวียดนามคลายข้อข้องใจอุปสรรคส่งออกรถยนต์
วันพฤหัสบดีที่ 25 มกราคม 2561
‘ปลัดพาณิชย์’ ถกเวียดนามคลายข้อข้องใจอุปสรรคส่งออกรถยนต์
นางนันทวัลย์ ศกุนตนาค ปลัดกระทรวงพาณิชย์ เปิดเผยว่า เมื่อวันที่ 24 มกราคม 2561 ได้พบกับนายเจิ่น กว๊วก แข๊ง รัฐมนตรีช่วยว่าการกระทรวงอุตสาหกรรมและการค้าแห่งสาธารณรัฐสังคมนิยมเวียดนาม ในโอกาสที่ได้เดินทางไปยังสาธารณรัฐสิงคโปร์
เพื่อเข้าร่วมการประชุมคณะทํางานระดับสูงว่าด้วยการรวมกลุ่มทางเศรษฐกิจของอาเซียน หรือHLTF-EIโดยได้หารือถึงความร่วมมือระหว่างไทยกับเวียดนาม เพื่อเสริมสร้างความเข้มแข็งด้านเศรษฐกิจและการค้า และขยายผลของความเป็นหุ้นส่วนยุทธศาสตร์ที่ทั้งสองประเทศจะเติบโตไปด้วยกันอย่างแท้จริง ตลอดจนการร่วมกันขจัดอุปสรรคทางการค้าเพื่อผลักดันมูลค่าการค้าระหว่างไทยและเวียดนาม ให้สามารถบรรลุเป้าหมายการค้าที่ทั้งสองประเทศได้ตั้งไว้ที่ 20,000 ล้านเหรียญสหรัฐ ในปี 2563
นางนันทวัลย์ กล่าวว่าไทยได้ใช้โอกาสนี้แจ้งเวียดนามถึงข้อกังวลของภาคเอกชนไทย เกี่ยวกับการออกกฎระเบียบเกี่ยวกับเงื่อนไขการผลิต การค้า และการนําเข้ารถยนต์(Decree116)ที่อาจส่งผลกระทบต่อการส่งออกรถยนต์จากไทยไปเวียดนาม ที่เริ่มมีผลบังคับใช้เมื่อวันที่1มกราคม2561ซึ่งกําหนดให้รถยนต์ที่นําเข้าทุกการขนส่ง (shipment)จะต้องตรวจไอเสียและความปลอดภัย และมีเอกสารรับรองจากหน่วยงานของประเทศผู้ส่งออก (VehicleType ApprovalCertificate) โดยเวียดนามขอให้มั่นใจว่าเวียดนามใช้ระเบียบนี้เพื่อควบคุมความปลอดภัยของรถยนต์จากทุกประเทศ และพร้อมที่จะพิจารณายอมรับ หากหน่วยงานที่เกี่ยวข้องของไทยจะพิจารณานําระบบการออกเอกสารรับรองข้างต้นด้วยตัวเองของภาคเอกชนมาใช้ (Self-Certification) รวมทั้งเวียดนามไม่ได้เลือกปฏิบัติระหว่างรถยนต์ของเวียดนามและรถยนต์ที่นําเข้าจากต่างชาติ เนื่องจากรถที่ผลิตในเวียดนามเองก็ต้องผ่านการทดสอบทุกล้อตเช่นกัน ทั้งนี้ เวียดนามยินดีที่จะสร้างความกระจ่างเพิ่มเติม พร้อมจัดส่งเอกสารข้อมูลที่เกี่ยวข้องเพื่อให้ไทยได้คลายข้อสงสัยทั้งหมด ทั้งสองฝ่ายจึงเห็นพ้องที่จะพิจารณาว่าในระยะยาวจะจัดทําข้อตกลงยอมรับร่วม หรือMRAระบบการตรวจสอบรถยนต์ของสองประเทศเพื่ออํานวยความสะดวกทางการค้าระหว่างกันในอนาคต
นางนันทวัลย์ กล่าวเสริมว่า ไทยยังได้สอบถามถึงระเบียบใหม่ของเวียดนาม (Decree 125) ซึ่งกําหนดอัตราภาษีสินค้าหลายรายการ เช่น รถยนต์ใช้แล้ว เครื่องจักร ชิ้นส่วนยานยนต์ และการประกาศอัตราภาษีนอกโควตาในบางกลุ่มสินค้า ที่เริ่มมีผลบังคับใช้เมื่อวันที่1มกราคม2561อาจเป็นการเปลี่ยนแปลงข้อผูกพันการลดภาษีของเวียดนามภายในอาเซียน ซึ่งเวียดนามยืนยันว่าระเบียบดังกล่าวไม่ได้บังคับใช้กับประเทศสมาชิกอาเซียน เอกชนไทยจะไม่ได้รับผลกระทบอย่างแน่นอน
เวียดนามเป็นคู่ค้าอันดับที่7ของไทยในโลก และอันดับที่ 4 ของไทยในกลุ่มอาเซียน รองจากมาเลเซีย สิงคโปร์ และอินโดนีเซีย โดยในปี 2560การค้ารวมไทย-เวียดนาม มีมูลค่า16,635ล้านเหรียญสหรัฐ เพิ่มขึ้นจากปีที่ ผ่านมาร้อยละ20.2โดยไทยส่งออกสินค้าไปเวียดนามรวมมูลค่า11,662ล้านเหรียญสหรัฐฯ เพิ่มขึ้นร้อยละ23.7และนําเข้าสินค้าจากเวียดนามรวมทั้งสิ้น4,973ล้านเหรียญสหรัฐ เพิ่มขึ้นร้อยละ12.7สินค้าส่งออกสําคัญได้แก่ น้ํามันสําเร็จรูป ผลไม้สดแช่เย็น แช่แข็งและแห้ง รถยนต์ อุปกรณ์และส่วนประกอบ เม็ดพลาสติก เคมีภัณฑ์ เครื่องปรับอากาศและส่วนประกอบ เครื่องดื่ม เครื่องจักรกลและส่วนประกอบเครื่องจักร เหล็ก เหล็กกล้าและผลิตภัณฑ์ และผลิตภัณฑ์ยาง เป็นต้น